S-7713/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. nóvember 2020, á hendur A-kk-þgf B-kk-þgf G-kk-þgf, kt. [...], [...], [...], fyrir eftirtalin umferðar og fíkniefnalagabrot, með því að hafa:

1. Föstudaginn 3. júlí 2020 ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 260 ng/ml) um Straum í Reykjavík, við N1 Ártúni, þar sem lögregla stöðvaði aksturinn og haft í vörslum sínum 3,09 g af amfetamíni, sem lögreglumenn fundu við leit í bifreiðinni [...].

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Föstudaginn 24. júlí 2020 ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 10 ng/ml, amfetamín 325 ng/ml, díazepam 99 ng/ml og nordíazepam 330 ng/ml) vestur Hringbraut í Reykjavík, við Bræðraborgarstíg, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Sunnudaginn 11. október 2020 ekið bifreiðinni [...] án gildra ökuréttinda um Þingvallaveg í Mosfellsbæ, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 3,09 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 12. nóvember 2020, hefur ákærða þrívegis áður verið gerð refsing vegna umferðar og fíkniefnalagabrota. Með lögreglustjórasátt 17. júlí 2013 var ákærða gert að greiða sekt fyrir vörslur fíkniefna og fyrir akstur undir áhrifum ávana og fíkniefna. Var ákærði einnig sviptur ökurétti í 12 mánuði frá þeim degi að telja. Með lögreglustjórasátt 23. apríl 2014 var ákærða gert að greiða sekt fyrir akstur sviptur ökurétti. Nú síðast var ákærða gert að greiða sekt með lögreglustjórasátt 21. febrúar 2018 fyrir akstur undir áhrifum vímuefna og hann sviptur ökurétti í 24 mánuði frá 8. nóvember 2017.

Við ákvörðun refsingar í máli þessu verður því samkvæmt framangreindu við það miðað að ákærða sé nú í þriðja sinn gerð refsing fyrir akstur undir áhrifum ávana og fíkniefna. Með hliðsjón af framangreindu, sakarefni málsins, dómvenju, játningar ákærða og að virtri 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Með vísan til lagaákvæða í ákæru eru gerð upptæk til ríkissjóðs 3,09 grömm af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 94.240 krónur, að meðtöldum virðisaukaskatti, og 228.757 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf B-kk-nf G-kk-nf, sæti fangelsi í 45 daga.

Ákærði er sviptur ökurétti ævilangt.

Upptæk eru gerð til ríkissjóðs 3,09 grömm af amfetamíni.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 94.240 krónur og 228.757 krónur í sakarkostnað.

S-kvk-nf D-kvk-nf J-kvk-nf

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 94.240 krónur, að meðtöldum virðisaukaskatti, og 228.757 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf B-kk-nf G-kk-nf, sæti fangelsi í 45 daga.

Ákærði er sviptur ökurétti ævilangt.

Upptæk eru gerð til ríkissjóðs 3,09 grömm af amfetamíni.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 94.240 krónur og 228.757 krónur í sakarkostnað.

S-kvk-nf D-kvk-nf J-kvk-nf